钦定古今图书集成/明伦汇编/宫闱典/第048卷 > 武帝张夫人
## 钦定古今图书集成/明伦汇编/宫闱典/第048卷 > 武帝张夫人

按《宋书后妃传》，“武帝张夫人，讳阙，不知何郡县人也。
义熙初，得幸高祖，生少帝，又生义兴恭长公主。惠媛
永初元年，拜为夫人。少帝即位，有司奏曰：‘臣闻严亲
敬始，所因者本，克孝之道，由中被外。伏惟夫人德并
坤元，徽音光劭，发祥兆庆，诞启圣明。宜崇极徽号，允
备盛则。从《春秋》母以子贵’之义，遵汉、晋推庆之典，谨
上尊号为皇太后，宫曰永乐。”少帝既废，太后还玺绂，
随居吴县。太祖元嘉元年，拜营阳王太妃。三年薨。